ກຸງປາຣີ ບັງຄັບ ໃຫ້ປ່ຽນກັນ ຂົບລົດ ມື້ຄີກມື້ຄູ່ ເພື່ອລົດ ໝອກຄວັນ (ສະໄລດ໌)
​​ກຸງປາຣີ ​​ໃນການດຳເນີນ ​ຄວາ​ມພະຍາຍາມ ​ເພື່ອລົດ​ລະດັບ ​ໝອກ​ຄວັນ ທີ່​ເປັນອັນຕະລາຍ ​ໄດ້ອະນຸຍາດ ໃຫ້ປ່ຽນກັນຂັບລົດ ແບບມື້ຄີກມື້ຄູ່.
ກຸງປາຣີ ຊຶ່ງກຳລັງຢູ່ໃນລະຫວ່າງການດຳເນີນຄວາມພະຍາ ຍາມເພື່ອລົດລະດັບໝອກຄວັນທີ່ເປັນອັນຕະລາຍຮ້າຍແຮງ ນັ້ນ ໄດ້ອະນຸຍາດໃຫ້ລົດທີ່ມີທະບຽນລົງທ້າຍດ້ວຍຕົວເລກ ຄີກ ລົງ ແລ່ນໃນຖະໜົນຫົນທາງໄດ້ ໃນວັນຈັນວານນີ້ ສ່ວນບັນດາລົດທີ່ມີທະບຽນລົງທ້າຍດ້ວຍຕົວເລກຄູ່ນັ້ນ ແມ່ນສາມາດຂັບຂີ່ໃນທ້ອງຖະໜົນໄດ້ໃນວັນອັງຄານມື້ນີ້ ຖ້າລະດັບໝອກຄວັນຫາກຍັງສູງຢູ່ ຫຼັງຈາກວັນຈັນວານນີ້ແລ້ວ ມີພວກຕຳຫຼວດຈຳນວນ 700 ຄົນ ໄດ້ອອກປະຕິບັດງານ ໃນທົ່ວກຸງປາຣີແລະອີກ 22ເຂດ ອ້ອມແອ້ມນະຄອນຫຼວງຂອງຝຣັ່ງ ເພື່ອປະຕິບັດຈັດຕັ້ງ ມາດຕະການດັ່ງກ່າວນີ້ ຍວດຍານພາຫະນະທີ່ແລ່ນດ້ວຍພະລັງໄຟຟ້າ ແລະ hybrid ນັ້ນແມ່ນໄດ້ຮັບການ ຍົກເວັ້ນ ຈາກມາດຕະການດັ່ງກ່າວ ຊຶ່ງຮວມທັງລົດລາທີ່ຄົນຂີ່ນຳກັນ ຫຼາຍກວ່າ 3 ຄົນ ຂຶ້ນໄປ ບັນດາເຈົ້າໜ້າທີ່ກ່າວວ່າ ນີ້ເປັນຄັ້ງທຳອິດ ທີ່ໄດ້ມີການນຳໃຊ້ການຂັບຂີ່ຍວດຍານ ພາຫະນະ ແບບປ່ຽນຜຽນກັນຂັບ ວັນເວັ້ນວັນ ນັບຕັ້ງແຕ່ປີ 1997 ເປັນຕົ້ນມາ ເຈົ້າໜ້າທີ່ໃນເຂດນະຄອນຫຼວງໄດ້ປະກາດເອົາບາດກ້າວດັ່ງກ່າວ ໃນວັນເສົາທີ່ ຜ່ານມາ ຫຼັງ ຈາກສະພາບໝອກຄວັນ ໄດ້ຖີບສູງຂຶ້ນສູ່ລະດັບທີ່ເປັນອັນຕະລາຍ ການຂົນສົ່ງສາທາລະນະ ແມ່ນໄດ້ໃຫ້ບໍລິການຟຣີ ໃນທ້າຍສັບປະດາຜ່ານມາ ເພື່ອໃຫ້ປະ ຊາຊົນ ປະລົດໄວ້ຢູ່ບ້ານເຮືອນຂອງພວກເຂົາເຈົ້າ ສະພາບຂອງໝອກຄວັນ ແມ່ນມີສາເຫດມາຈາກການປະສົມປະສານຂອງອາກາດ ໜາວເຢັນໃນຕອນກາງຄືນ ແລະອົບອຸ່ນໃນຕອນກາງເວັນ ຊຶ່ງຂັດຂວາງບໍ່ໃຫ້ໝອກ ຄວັນຈາງຫາຍໄປ